Mantova, Biblioteca comunale, ms. 448 (D.IV.2), f. 212v, col. B, ll. 1-18
source date: [(1141? - ante 1143) Juny 28] [Roma, Laterano] [XII]
edition published: 2022
availability: Metadata and texts are released as Creative Commons, Attribution-ShareAlike 4.0 (CC BY-SA 4.0) (http://creativecommons.org/licenses/by-sa/4.0/)

INNocentius episcopus servis servorum Dei dilecto filio G[uillelmo] abbati Sancti Benedicti supra Padum. Salutem et apostolicam benedictionem. Beati Benedicti monasterium tamquam beati Petri proprium sub sedis apostolice gremio volumus confovere et in suis opportunitatibus adiuvare. Tu vero dilecte in Domino filio G[uillelme] abbas in commisso tibi monasterii regimine ita temet ipsum satagas laudabiliter exercere ut que bona sunt meliora facias, et resecanda ferro discretionis abscidas. Subditos quoque tuos professionem suam observare et beati Benedicti regulam iuxta bonum propositum observare paterna benignitate coherceas. Nos enim quę ad Deum pertinet tibi opem et consilium impendere parati sumus. Librum nostrum studiosius perficere elabores, fratres tuos pro nobis orantes potestate in Domino salutamus. Datum Laterani IIII kal. Iulii.

CDP II n. 50ter, p. 98.